Wulkoměsto

Wulkoměsto je po dorěčenju Mjezynarodneje statistiskeje konferency lěta 1887 město z wjace hač 100.000 wobydlerjemi.Propositions pour arriver à une comparabilité internationale des ouvrages de recensement, M. Körösi, Bulletin de l'Institut international de statistique, 1887, zwjazk 2, čisło 1, str. 212

W lěće 2010 bě na cyłym swěće něhdźe 4000 wulkoměstow.Wulkoměsta na mongabay.com

 Dalše zapřijeća 
Dalše tehdy dojednane zapřijeća su krajne město z mjenje hač 5000 wobydlerjemi, městačko abo małoměsto z mjenje hač 20.000 wobydlerjemi kaž tež srěnje město z mjenje hač 100.000 wobydlerjemi. Wulkoměsta z wjace hač milion wobydlerjemi mjenuja so tež milionowe města.

 Wulkoměsta w Němskej 
W lěće 2014 bě w Němskej cyłkownje 77 wulkoměstow, z kotrychž bě 29 w Sewjerorynsko-Westfalskej. Z nich su štyri milionowe města (Berlin, Hamburg, Mnichow, Köln) a dalšich dźewjeć, kotrež maja wjace hač poł miliona wobydlerjow. Berlin bě hišće w 1940tych lětach po New York City a Londonje třeće najwjetše wulkoměsto swěta.

W Sakskej su tři wulkoměsta, mjenujcy Lipsk, Drježdźany a Kamjenica. Jeničke wulkoměsto Łužicy je Choćebuz.

Hlej tež: Lisćina najwjetšich městow w Němskej

 Nóžki 

Kategorija:Město
!